Enok O. Simonnæs

Enok Olai Matias Simonnæs (født 7. november 1856, død 24. juli 1947) var en norsk fotograf fra Sande, bosatt i Ålesund. Han arbeidet som fotograf i Ålesund fra 1885 til 1920.

Simonnæs var fra gården Simonnes i Sande. Han etablerte seg som fotograf i Ålesund i 1885 og ble en av de store fotografene i Ålesund. Hele arkivet hans gikk tapt i bybrannen i 1904. 

Glassplatearkivet hans fra årene etter 1904 er tatt vare på av Aalesunds Museum. Fra 1998 ble de første glassplatene i Simonnæsarkivet digitalisert av FylkesFOTOarkivet i Møre og Romsdal (FAK). Fra 2009 er over 18 000 Simonnæs-bilder tilgjengelig på internett. 

 Litteratur 
 Kjell Skorgevik: Fotografer i Ålesund i glassplatenes tid, 1985
 Sandesoga, band III. Volda 1977

 Eksterne lenker 
 Enok O. Simonnæs-arkivet


Kategori:Norske fotografer
Kategori:Personer fra Sande kommune i Møre og Romsdal